CSV, XLSX importálás

Azokat a táblázatokat lehet importálni, amelyek olyan módon kerültek exportálásra, hogy tartalmazzák az importáláshoz szükséges technikai információkat.
Ezek a technikai információk teszik lehetővé, hogy az oszlopok tetszőleges sorrendben legyenek, valamint nem szükséges az összes oszlopnak szerepelnie a táblázatban, csak az adott funkciónál minimálisan kötelezőknek.
Pl. cikktörzs esetén ha csak a megnevezéseket kell módosítani, akkor nem szükséges az árakat és az egyéb paramétereket kitölteni, az üres oszlopok elegendőek.

Minden importáló funkciónkra igaz, hogy csak a feltöltött táblázatban szereplő adatokkal dolgozik, a már az adatbázisban szereplő de a táblázatban nem található adatokat nem befolyásolja az importálás.
Azaz pl. új cikkszámok vagy új partnerek tömeges feltöltéséhez nem szükséges a korábbi összes cikkszám vagy partner exportálása és annak a táblázatnak a bővítése, hanem elegendő csak az új tételeket szerepeltetni a feltöltött táblázatban.

Információ

Tartalom:
A feltöltésre kerülő fájllal kapcsolatos elvárás, hogy XLSX vagy CSV, azaz pontosvesszővel tagolt szöveg legyen.
Az oszlopok száma a feltelepített moduloktól függően változik.
Az Információk terület tartalmában mindig megtekinthető.

Fájl kiválasztása:
Ki kell választani a feltöltendő fájlt, majd a | Fájl ellenőrzés | gombra kattintva megtörténik a fájl feltöltése, ellenőrzése, paraméterek beállítása, és a táblázat első néhány sorának megjelenítése a Mintaadatok területen.

Feldolgozás paraméterei
A fájl ellenőrzés után megjelenő a terület mezői az imporált fájl típusától és az importált táblázatban használt karakterektől függően változnak.
Ezek beállításai ugyanúgy ahogy az exporthoz a Rendszerbeállításokban itt is elvégezhetők!

CSV import mezők:

Mező elválasztó karakter

Mező határoló karakter

Mezőn belüli elválasztó karakter

Karakterkódolás

XLSX import mezők:

Munkalap

Mintaadatok
A rendszer információt szolgáltat a feltöltendő fájl oszlopainak sorrendjéről a Mintaadatok területen.

Ha a kapott eredmény megfelel az elvárásoknak, akkor a | Felvesz | gomb hatására megtörténik az importálás.

Ha hibák merülnének fel, akkor a rendszer erről figyelmeztetést ad, és nem történik meg az adatok rögzítése a cikktörzsbe. Ilyenkor a hibás adatok javítását vagy pótlását követően újra kell kezdeni a teljes importálási folyamatot.

Kapcsolódó oldalak:

Export / Import

CSV, XLSX, JSON export

Partner export/import

Cikkszám export/import

Csoportos árjavítás